cyanic-selkie/wikianc huggingface dataset:
Oktantall
Historikk og klassiske biler
Helt siden 1912 har bilprodusentene kjent til at banking var forårsaket av høyt kompresjonsforhold i motoren. I 1927 foreslo Graham Edgar at n-heptan og isooktan kunne brukes som referansestoff. Disse stoffene ble valgt fordi n-heptan allerede da var tilgjengelig i relativt ren form, i tillegg har de omtrent det samme kokepunktet og ganske lik tetthet.
Fra 40-tallet og fram mot midten av 60-tallet var RON den mest benyttede metoden. Utover på 60-tallet ble særlig tyske bilprodusenter klar over at motorene ble skadet etter lange kjøringer på motorveiene. Dette skjedde selv om bensinen møtte alle daværende kriterier. Etter disse hendelsene ble MON også tatt med som et standard kriterium. I dag er det allment akseptert at både RON og MON-tallet i bensinen må spesifiseres.
Veteranbiler og enkelte produsert før ca. 1986 trenger ofte bensin tilsatt blyerstatning. Disse ble produsert før blyfri bensin ble introdusert eller i perioden før blyholdig bensin ble tatt ut av salg. Det kan medføre at enkelte motordeler tar skade, blant annet gjennom økt slitasje på grunn av at den smørende effekten fra bly uteblir. Den stadig mer utbredte 95 oktan kan også være for lav og gir ettertenning på enkelte biler. I tillegg er etanol-komponenten i moderne bensin til dels skadelig for klassiske bensinmotorer, da etanolen angriper naturgummi i drivstoffsystemet. Den britiske veteranbilforeningen Federation of British Historic Vehicle Clubs (FBHVC) utarbeidet en liste over anbefalte blyerstatninger for klassiske biler, inklusive en «» (norsk: oktanforsterker) som motvirker de skadelige effekter av moderne bensin.
Tromøy skolemusikkorps
Tromøy skolemusikkorps er et skolekorps på Tromøy utenfor Arendal som ble stiftet i 1936. Korpset ble dirigert av G.M. Scharff fra 1936 til 1941. Nåværende dirigent er Jonel Tvedt.
Kråka (Bamble)
Kråka er en øy i Bamble kommune i Telemark. Øya ligger ut for Brevikstrandfjorden og Prisgrunnbukta.
Hyperprolaktinemi
Hyperprolaktinemi er en økning av hormonet prolaktin i blodet, som kan føre til galaktorré eller amenorré. Vanlige årsaker er:
Joe Flanigan
Joe Flanigan (født 5. januar 1967 i Los Angeles i California) er en amerikansk TV-skuespiller, som har hatt langvarige gjesteroller i serier som Profiler, First Monday og Sisters, men er nok mest kjent for sin rolle som Maj./Lt. Col John Sheppard i serien Stargate Atlantis.
Biografi
Joe Flanigan ble født i Los Angeles i California, men vokste opp på familiens lille gård i Reno i Nevada. Utdannelsen sin tok han ved Ojai Valley School og University of Colorado (med fordypning i Historie). Joe Flanigan begynte i utgangspunktet ikke sin karriere som skuespiller, men ble etter jobber som strekte seg fra bank til politikk og skribent for Interview Magazine; overtalt til å forsøke seg som skuespiller. Han bor for tiden i Vancouver, Canada med kona Katherine Kousi, tidligere skuespiller, og med sine to barn Aidan og Truman.
Pär Stenbäck
Pär Stenbäck (født 12. august 1941 i Borgå, Finland) er en finsk politiker. Han har vært medlem av byrådet i Esbo og var i perioden 1970–1985 medlem av Finlands riksdag. Han var finsk undervisningsminister 1979–1982 og utenriksminister 1982-1983. Videre var han partileder for Svenska folkpartiet i perioden 1977-1985. Han har også vært generalsekretær Det internasjonale Røde Kors i Genève og for Nordisk ministerråd i København (1992-96).
Newport (andre betydninger)
Newport kan vise til:
Robbie Keane
Robert David Keane (født 8. juli 1980) er en irsk tidligere fotballspiller.
Etter en overgang til Liverpool FC den 28. juli 2008 ble det stilt store forventninger til hva han kunne utrette for rødtrøyene fra The Beatles-byen. Men mannen fra Irland skuffet i klubben, og det ble store spekulasjoner om hans karriere i Liverpool FC ville fortsette. 2. februar 2009 ble Liverpool FC enig med gamleklubben til Keane, nemlig Tottenham Hotspur, om en overgang som var verdt rundt 150 millioner kroner for Liverpool. Dermed var Robbie Keane tilbake på White Hart Lane. Han var angrepsspiller, og per november 2013 hadde han spilt 131 landskamper og scoret 62 mål for.
Privatliv
I 2008 giftet Robbie seg med den tidligere Miss Ireland-deltakeren Claudine Palmer i Ballybrack, med Liverpool-fan Chris de Burgh som underholder ved bryllupet.
Tidlig karriere
Keane startet sin fotballkarriere i klubben Crumlin United fra de sørlige delene av Dublin, der hans talent ble oppdaget ganske tidlig. Han flyttet til Wolverhampton Wanderers F.C. der han begynte sin karriere som profesjonell fotballspiller, og det var ikke lenge før speidere fra større klubber var ute etter å inngå kontrakt med ham.
Wolverhampton Wanderers
Keane fikk sin første profesjonelle kontrakt sommeren 1997 da han skrev under for Wolverhampton Wanderers FC. Han avslo samtidig et tilbud fra Liverpool FC, da han mente han hadde større sjanser til å spille fast i Wolwerhampton. Han debuterte i ligasammenheng for Wolverhampton den 9. august 1997, i en kamp mot Norwich City FC. Det ble en bra debut for Keane siden Wolverhampton vant 2-0, og han scoret begge målene.
Coventry City
To år senere ble han kjøpt av Coventry City FC for 6 000 000 pund, som var en rekordhøy sum for en tenåring på det tidspunktet. Etter en svært suksessfull sesong hos Coventry, der han scoret 12 mål på 34 kamper, hadde han blitt en av de mest ettertraktede spillerne i engelsk fotball, og flere av de største klubbene i Europa forsøkte å få ham til å signere kontrakt med dem.
Inter Milan
I 2000 gikk han til Inter Milan for 13 000 000 pund. Det var manager Marcello Lippi som sørget for å få Keane til klubben, og Keane kom da på lag med spillere som Ronaldo og Christian Vieri. Hans drøm om å bli stjerne i italiensk fotball ble snart knust, ettersom Lippi fikk sparken like etter at Keane ankom, og Lippis etterfølger Marco Tardelli ikke ville ha Keane med på førstelaget.
Leeds United
Keane ble lånt ut til Leeds United fra den 20. desember 2000. Oppholdet i Leeds ble en suksess for Keane, og han scoret 9 mål på 14 kamper. Sommeren 2001 kjøpte Leeds Keane for 12 000 000 pund. Sesongen som fulgte var ikke like vellykket, og han var ikke like foretrukket på førstelaget. Han spilte 36 kamper og scoret 10 mål. Leeds' økonomiske problemer tvang etter hvert klubben til å selge flere av spillerne, og Keane var en av spillerne som ble solgt.
Tottenham Hotspur
Tottenham Hotspur kjøpte Keane for £ 7 000 000 den 31. august 2002, like før overgangsfristen gikk ut. Han debuterte for Tottenham mot West Ham United FC den 15. september 2002, og scoret sitt første ligamål for klubben mot Blackburn Rovers FC den 6. oktober 2002. Sesongen 2005-2006 ble Robbie Keane toppscorer i Tottenham. Han hadde en veldig bra sesong og ble sett på som en av de beste spissene i England.
Han scoret sitt hundrede mål for klubben den 19. januar 2008, da Totteham vant 2-0 over Sunderland A.F.C.. Han ble dermed den femtende Tottenham-spilleren som har klart å score 100 mål for klubben. Den 24. februar 2008 vant han sin første tittel da Tottenham vant den første ligacup-finalen som ble spilt på det nye Wembley Stadium. Resultatet i denne finalekampen mot Chelsea F.C. ble 2-1 til Tottenham etter ekstraomganger. Den 12. april 2008 spilte Keane sin 250. kamp for Spurs, i en kamp mot Middlesbrough som endte 1-1. Keane avsluttet 2007-2008-sesongen som toppscorer for Spurs sammen med Berbatov, med 23 mål totalt. Med sine 15 mål i serien ble han den første spilleren hos Spurs til å score ti mål eller mere på 6 sesonger
Sommeren 2008 gikk det rykter om at Keane var aktuell for overgang til Liverpool FC. Tottenham stilte seg ikke avvisende til et salg, selv om laget klagde Liverpool inn til FA på grunn av interessen for Keane.
Liverpool FC
Mot West Bromwich Albion 8. november 2008 scoret Robbie Keane sine to første ligamål for Liverpool FC, hjemme på Anfield. Kampen endte 3-0. Neste gang Keane scoret i serien var i en kamp mot Arsenal i desember, Da utlignet han i det 42. minutt. I Liverpools neste kamp mot Bolton Wanderers, var Keane med på å sikre en 3-0 seier ved å score to mål.
Til tross for målene mot Bolton, fortsatte spekulasjonene i media om Keanes fremtid på Anfield. Spekulasjonene antok nye høyder da Keane ikke ble tatt ut til å spille storkampene mot Everton FC og Chelsea FC i januar 2009. Etter hvert bekreftet også Liverpool den 2. februar at Keane hadde fått tillatelse til å gjennomgå en medisinsk test hos Tottenham.
Retur til Tottenham Hotspur
Den 2. februar 2009 ble Liverpool FC enig med Tottenham om å gi Keane tilbake til London-klubben etter bare seks måneder for Liverpool. Keane selv kommenterte returen med å si «Det var en vanskelig beslutning å forlate Tottenham sist sommer. Det viste seg at det ikke var den rette overgangen for meg. Jeg vet at noen supporter hos Spurs vil føle at jeg sviktet dem, men jeg kan forsikre dem om at jeg vil gi alt for denne klubben. Klubben har glimrende fans og jeg ønsker å betale tilbake deres støtte. Nå må vi gå ut og kjempe og sørge for at vi kan klatre oppover ligatabellen.»
Dagen etter overgangen ble det også klart at Keane ble utnevnt til ny lagkaptein i Spurs. Han overtok kapteinsbindet etter Ledley King, som var skadet. Keanes første kamp etter returen var i naboppgjøret mot Arsenal FC på hjemmebane den 8. februar. Den 24. mai 2009 spilte Liverpool FC og Tottenham Hotspur sin siste ligakamp for sesogen 2008/2009. Den kampen vant Liverpool FC 3-1. Keane scoret Tottenham Hotspurs ene mål, noe som førte til at José Reina ikke fikk Gullhansken det året. Keane feiret ikke scoringen sin.
Landslagsspill
Keane spilte sin første kamp for det irske landslaget mot i mars 1998, og scoret sitt første mål for  mot  i oktober samme år. Han spilte sin 70. kamp da landslaget knuste 5-0, der han også scoret et hat-trick samtidig.
Keane var med i den irske troppen til VM i fotball 2002 i Sør-Korea og Japan, og han skårte tre mål på de fire kampene som laget spilte. Hans mest berømte mål, var uten tvil skåringen og utligningen på overtid mot (det eneste målet som ble skårt mot det tyske laget før finalen), selv om hans utligning på slutten av kampen mot  på straffespark var tislvarende dramatisk.
Hundreårskrigen
Hundreårskrigen er navnet moderne historikere har gitt til en serie med stridigheter og konflikter, utkjempet gjennom en 116-årsperiode, mellom England og Frankrike, og senere Burgund, i tiden fra 1337 til 1453. Historikerne ser alle disse konfliktene som én og samme krig, derav navnet hundreårskrigen. Den ble utkjempet hovedsakelig mellom monarkiene i de to nasjonene, og deres ulike allierte. Den var en kamp om kontrollen over den franske trone, som var blitt ledig etter at de franske kongene fra huset Capet hadde dødd ut. Adelsslekten Valois kontrollerte Frankrike i kjølvannet av Capet, og var selv en sidegren av Capet, og krevde således den franske tronen under den saliske loven. Det ble bestridt av huset Plantagenet, Angevinfamilien som hadde styrt England siden 1154, og dessuten store deler av hva som i dag er Frankrike. De krevde den franske trone på grunnlag av ekteskapet i 1308 mellom Edvard II av England og Isabella av Frankrike.
Robbie Keane
Landslagsspill
maktet ikke å kvalifisere seg til VM i fotball 2006, men Keane scoret fire mål i løpet av de åtte kvalifiseringskampene. Dette gjorde ham til lagets toppscorer i kvalifiseringen.
Hundreårskrigen
Krigen har historisk betydning grunnet en rekke faktorer. Selv om den hovedsakelig var en dynastisk konflikt, ga krigen drivkraft til forestillinger om både fransk og engelsk nasjonalisme. Militært fremmet den nye våpen og taktikker som brøt ned de eldre systemene med føydale hærer som var dominert av tungt, pansret kavaleri i Vest-Europa. Bueskyttere viste seg for eksempel å være mer effektive og samtidig mer økonomiske enn tungt bevæpnede riddere. De første stående hæravdelinger i Vest-Europa siden Vestromerriket ble introdusert, og endret således bondestandens rolle. Dette, foruten krigens lange varighet, gjør at den ofte blir vurdert som en av de mest betydningsfulle konflikter i middelalderens krigføring. I Frankrike førte borgerkriger, dødelige epidemier, sult, og leiesoldater som drev omfattende plyndring til at befolkningen ble redusert til nær halvparten. Fransk suksess i krigen førte til uro og oppløsning i det engelske samfunnet som til sist endte i en borgerkrig, kjent som rosekrigene (1455–1485), som brøt ut i England kort tid etter at hundreårskrigen sluttet.
Robbie Keane
Landslagsspill
Keane var per 2013 Irlands mestscorende fotballspiller gjennom tidene. Hans 62 mål på 131 kamper hadde da slått Niall Quinns tidligere rekord på 21 mål.
Hundreårskrigen
Innledning
Konfliktens utløsende årsak var at den franske kongen, Karl IV, ikke fikk en arving. Dette faktum ga den engelske kongen, Edvard III – som hadde arverett på den franske tronen – grunn til å starte krigen. Samtidig kontrollerte den engelske kronen store landområder i Gascogne.
Robbie Keane
Landslagsspill
Keane var kaptein for under EM i 2012.
Hundreårskrigen
Innledning
Hundreårskrigen huskes også for en ung pike fra Orléans, Jeanne d’Arc, som ledet av «stemmer» hun hørte lyktes i å lede en fransk unnsetningsekspedisjon til Orléans i 1429 og befri byen fra den engelske beleiringen.
Robbie Keane
Landslagsspill
Han ble tatt ut i s EM-tropp til EM i Frankrike 2016.
Hundreårskrigen
Innledning
Under kong Henrik V vant England en knusende seier i slaget ved Agincourt i 1415. I 1420 måtte Karl VI av Frankrike akseptere Henrik Vs sønn Henrik som sin arving. Henrik V og Karl VI døde med kort mellomrom i 1422.
Chattanooga Choo Choo
«Chattanooga Choo Choo» er en amerikansk storband-/swingsang, skrevet av låtskriverne Mack Gordon og Harry Warren. De skrev den mens de reiste med Southern Railways «Birmingham Special»-tog. Sangens inspirasjonskilde var et lite damplokomotiv av typen 2-6-0 som tilhørte Cincinnati Southern Railway. Det er nå en del av Norfolk Southern Railway System. Toget er i dag en museumsgjenstand.
Hundreårskrigen
Innledning
Under det vaklende styret til Henrik VI falt Englands posisjon i Frankrike fra hverandre. Da stridighetene endelig tok slutt i 1453 var kun Calais igjen.
Føydal bakgrunn
I 1066 ledet Vilhelm, hertug av Normandie, en invasjon av England. Han beseiret den engelske kong Harald Godwinson i slaget ved Hastings og fikk seg selv kronet som konge av England. Det skapte en ny situasjon for det normanniske aristokratiet og for politikken i Vest-Europa. Det var et mulig problem med at en konge i et land var underordnet en konge i et annet. Som hertug av Normandie forble Vilhelm en vasall av den franske konge og var påkrevd å sverge troskap til den sistnevnte for sine landområder i Frankrike. På den annen siden, som konge av England var han likestilt med kongen av Frankrike, og de normanniske kongene i England forsøkte generelt å unngå å komme i den situasjon hvor deres posisjon som vasall ble påkrevd. På fransk side var det krenkende for det kapetingiske monarki at en nabokonge holdt landområder innfor deres eget rike, og søkte å nøytralisere trusselen som England utgjorde for Frankrike. Imidlertid var de kapetingiske konger i realiteten kun en annen rekke av herskere som de normanniske hertugene måtte forholde seg til, like viktig var de ulike fyrstene i Flandern, Blois, Anjou og Britagne. Da grevene av Anjou hyppig allierte seg med de kapetingiske kongene mot de normanniske kongene i England, kunne de ofte få støtte fra dissenterende medlemmer av det normanniske dynasti foruten opprørere innenfor hertugdømmet Normandie, og representerte en virkelig trussel for det normanniske dynastiet. De normanniske herskerne sto overfor en konstant strid med de kapetingiske kongene som benyttet hver mulighet til å overta områder fra det normanniske riket i Frankrike og til tider også i England.
Til sist, etter en periode med borgerkrig og uro i England kjent som det engelske kaoset (1135–1154), kom det i stand en allianse mellom Geoffrey av Anjou og Robert av Gloucester, som betydde en overdragelse av det anglo-normanniske dynasti. Geoffreys sønn Henrik ble den første av Angevin-kongene som kontrollerte Normandie og England, sammen med Maine, Anjou, Touraine, Poitou, Gascogne, Saintonge, og Aquitaine (denne samlingen av franske områder er også kjent som Angevin-riket). Kongen av England kom således til direkte å herske over et større landområde i Frankrike enn hva den franske kongen gjorde. Denne situasjonen – hvor kongene av England var vasall til en hersker som var faktisk langt svakere, militært, økonomisk og territorialt – var årsaken for en stadig konflikt. Kong Johan av England arvet dette store riket fra sin bror kong Rikard Løvehjerte. Imidlertid handlet kong Filip II August av Frankrike besluttsomt for å utnytte Johans svakheter, både lovmessig og militært, og ved 1204 hadde han lyktes å vri kontrollene tilbake over det meste av de gamle territoriale besittelsene. Det følgende slaget ved Bouvines (1214), sammen med Saintongekrigen (1242) og til sist Saint-Sardos-krigen (1324), reduserte Englands besittelser på kontinentet til kun noen få mindre provinser i Gascogne, helt sør i Frankrike, og fullstendig tap av kronjuvel Normandie, selv dørstokken til England.
Dynastisk opprør: 1314–1328
Da Ludvig X av Frankrike og Johan I var døde, søkte Filip IVs nest eldste sønn Filip, grev av Poitiers, den franske tronen for seg selv. Det ble bestridt av en rekke adelige, blant annet Odo, hertug av Burgund (onkel på morsiden av Johanna), Karl av Valois (Filips onkel) og Karl, grev av La Marche (bror av Filip). Imidlertid greide Filip å forhandle dem til stillhet; Filips onkel og bror må ha innsett at det ville bringe dem nærmere til tronen, mens hertugen av Burgund giftet seg med Filips eldste datter, Johanna, grevinne av Burgund. Opptil denne tiden hadde alle len i Frankrike blitt gitt videre ved slektskapets førstefødselsrett; Filip måtte gi en god forklaring og rettferdiggjøring hvorfor den franske trone skulle bli formidlet på annet vis. Av den grunn opphøyde Filip den franske trone til å være likestilt med det hellige romerske rike og med pavedømmet — en posisjon som kun kunne bli gitt til hankjønn. Konseptet til den saliske lov ville bli fremmet langt senere — på 1350-tallet — da en benediktiner fra klosteret Saint-Denis, som hadde tatt vare på kongedømmets offisielle krøniker, påberopte loven for å styrke den franske kongens posisjon i sin propagandakrig mot Edvard III av England. Da også Filip V døde i 1322 ble også døtre plassert på sidelinjen til fordel av hans bror: Karl IV av Frankrike, den tredje sønnen til Filip IV.
Den franske adelen, imidlertid, rygget tilbake overfor utsiktene å bli styrt av den engelske kongen, selv om han hadde fransk som førstespråk som dem selv. Edvards forfedre, som hertuger av Aquitaine, hadde en historie som selvstendige og ulydige overfor den franske trone, mens Edvards mor, Isabella hadde dårlig omdømme hos den franske adelen grunnet hennes oppførsel. Den franske trone kunne derfor ikke gå til en kvinne, og kongelig arv kunne heller ikke gå via henne til hennes barn. Av den grunn var den mannlige arvingen av Filip III av Frankrike, Filip av Valois, den rettmessige arvingen i deres øyne. Han hadde tatt regentskapet etter at Karl IV var død og ble gitt tronen etter at Karls enke hadde født en datter. Filip av Valois ble kronet som Filip VI av Frankrike, den første fra huset Valois, en gren fra huset Capet.
Johanna II av Navarra, datter av Ludvig X, hadde også et godt og gyldig krav på den franske trone, men manglet makt for å støtte det. Kongedømmet Navarra hadde ingen presedens mot kvinnelige herskere (Huset Capet hadde arvet kongedømmet via Johannas bestemor, Johanna I av Navarra), og ved en avtale fikk hun og hennes ektemann, Filip av Évreux, lov til arve kongedømmet. Imidlertid tvang den samme avtalen Johanna og hennes ektefelle å akseptere tiltredelsen av Filip VI på tronen i Frankrike, og å frasi seg hennes arvelige rett til de franske besittelsene Champagne og Brie til den franske trone i bytte for mindre områder. Johanna og Filip av Évreux avlet en sønn, Karl av Évreux. Han ble født i 1332 og erstattet Filip av Burgund som Filip IVs mannlige arving i førstefødselsrett, og i nærhet til Ludvig C; imidlertid forble Edvard den mannlige arvingen i nærhet til Ludvig IX (den hellige), Filip IV og Karl IV.
Begynnelsen på krigen: 1337–1360
Åpen fiendskap brøt ut da franske skip begynte å rekognosere kysten ved Den engelske kanal, og i 1337 krevde Filip VI av Frankrike lenet Gascogne ved å hevde føydal lov og uttalte at Edvard III av England hadde brutt sin ed (troskapsbrudd) ved ikke å ta seg av behovene og kravene til sin overherre. Edvard III svarte med å si at han faktisk var den rettmessige arvingen til den franske trone, og på allehelgensdag kom Henry Burghersh, biskopen av Lincoln, til Paris med denne utfordringen fra kongen av England. Krigen var blitt erklært.
I de første årene av krigen allierte Edvard III seg med adelen i Nederlandene og burghene i Flandern, men etter to militære felttog hvor ingenting ble oppnådd, falt denne alliansen sammen i 1340. Betaling av subsidier til tyske fyrster og kostnadene av å opprettholde en hær utenlands førte den engelske regjeringen mot konkurs og ødela i stor grad Edvards prestisje. Til havs hadde Frankrike overherredømme for en tid ved å bruke mannskap og krigsskip fra republikken Genova. Flere byer langs den engelske kysten ble angrepet og herjet, en del gjentatte ganger. Det førte til frykt og forstyrrelse hos den engelske kystbefolkningen. Det var også en konstant frykt for at franskmennene ville invadere England. Fransk sjømakt førte til økonomiske forstyrrelser i England da det senket eksporten av ull til Flandern og importen av vin fra Gascogne. Imidlertid i 1340, i et forsøk på å forhindre en engelsk hær i å gjøre landgang på kontinentet, ble den franske flåten bortimot ødelagt i slaget ved Sluys. Etter dette var England i stand til å dominere sjøfarten i Den engelske kanal for resten av krigen og forhindret muligheten for en fransk invasjon av De britiske øyer.
I 1341 førte konflikten over tronfølgen i hertugdømmet Bretagne til den bretonske krigen hvor Edvard støttet Johan V av Montfort og Filip støttet motparten, Karl av Blois. Hendelsene i de neste få årene var fokusert på framgangen og tilbakeslagene i kampene i Bretagne hvor byen Vannes skiftet herredømme flere ganger, foruten også hærtokt inn i Gascogne med blandet suksess for begge parter.
I juli 1346 satte Edvard i gang en storstilt invasjon over kanalen, og gikk i land på Cotentinhalvøya i Normandie. Den engelske hæren erobret byen Caen på kun en dag, noe som overrasket franskmennene som hadde forventet at byen skulle holde ut lengre. Filip samlet sammen en stor hær, men Edvard valgte å marsjere nordover mot Nederlandene, herjet og ødela etter hvert som han avanserte framfor å erobre og holde på noe landområde. Til sist forsto han at han ikke var i stand til å utmanøvrere Filip, og stilte da opp sine styrker for slag. Filips hær gikk raskt til angrep, men det berømte slaget ved Crécy ble en stor katastrofe for de franske, hovedsakelig kreditert de engelske langbuene og at den franske kongen tillot sin hær å angripe før de var samlet og klare. Edvard fortsatte deretter videre nordover uten å møte motstand og beleiret byen Calais ved kanalen. Den ble erobret i 1347. Det ble en viktig strategisk sted for de engelske. Det gjorde det mulig å ha tropper fast og trygt i Frankrike. Calais forble under engelsk kontroll til mot slutten av krigen i 1558 da den ble gjenerobret av de franske. I samme tidsrom, den 17. oktober 1346, gikk England seirende ut av slaget ved Neville's Cross mot skottene, hvor den skotske konge David II ble tatt til fange, noe som i stor grad passiviserte Skottlands deltagelse på fransk side i årene framover.
I 1348 begynte svartedauden å herje Europa. I 1356, etter at pesten hadde passert og England igjen var i stand til å komme seg finansielt igjen, invaderte Edvards sønn av samme navn, prinsen av Wales, kjent som Edward, den svarte prinsen, Frankrike fra Gascogne, og han vant en stor seier i slaget ved Poitiers.
Etter slaget ved Poitiers, ble den franske landsbygda kastet inn i det komplette kaos. Plyndringen og omstreifende herjinger fra både adelen og profesjonelle soldater var voldsom og omfattende. Adelen hadde ingen omtanke for de bøndene som de var formodet å beskytte. I 1358 samlet bøndene seg til opprør i hva som siden ble kalt for Jacquerie ettersom adelen hånte bønder som «Jacques» eller «Jacques Bonhomme» grunnet deres polstrete skjorter, jacque. De privilegerte i Frankrike, adelen, handelsklassen, og presteskapet, tvang bondestanden til å betale stadig økende skatter og til tvangsarbeid, foruten å stille som soldater for å beskytte godsene til de rike, uten kompensasjon. Det var de umiddelbare årsakene til de spontane opprørene i nordlige Frankrike i 1358. Underliggende lå også at bøndene la skylden for nederlaget ved Poitiers på adelen, og i tillegg kom uroen og forstyrrelsen ved at blant annet engelske, tyske og spanske soldater, foruten leiesoldater uten oppdragsgivere, og rene banditter drev ukontrollerte plyndringstokt rundt om på landsbygda. De drepte, stjal og voldtok uten at de franske myndighetene viste interesse eller maktet å hindre dem.
En redegjørelse om opprøret av den samtidige kronikøren Jean le Ble omfattet beskrivelser av forferdelig grusomheter; bøndene «drepte en ridder, satte ham på et spidd og stekte ham mens hans hustru og barn så på...» Men opprøret manglet organisering og spredte seg ukontrollert. Opprøret ble slått ned av den franske adelen ledet av Karl II av Navarra, fetter, svoger og dødsfiende av den franske regenten, hvis trone han forsøkte tilrane seg. I et hærtokt gjennom regionen Beauvais ble utallige bønder lynsjet, og rundt 20 000 bønder ble drept i raseriet som fulgte, og i massakrer andre steder.
Første fred: 1360–1369
Freden i Brétigny hadde fått Edvard til å gi avkall på sitt krav på den franske trone. På samme tid utvidet det stort hans områder i Aquitaine og bekreftet hans erobring av Calais. Den ratifiserte versjonen, freden i Calais, hadde en mindre endring: utveksling av nasjonale avsvergelser ville skje etter utveksling av områder, ikke umiddelbart, slik som det hadde blitt fastsatt i fredsavtalen i Brétigny.
Grunnet kongedømmet Navarras angrep i Frankrike, gjorde Edvard III ytterligere et forsøk på å kreve større territorier fra den franske konge. Karl V passifiserte kongen av Navarra ganske raskt. Med tiden hadde Edvard III glemt den formelle utvekslingen av avsvergelser av nasjonaliteter. Imidlertid måtte begge monarkene de facto oppfylle avtalen; Edvard III måtte slutte å benytte seg av det franske våpenskjoldet som en del av det engelske, og agenter fra den franske kongene kunne ikke lenger trenge seg inn i Aquitaine.
Chattanooga Choo Choo
Sun Valley Serenade
«Chattanooga Choo Choo» var med i spillefilmen Høyfjellets sang (Sun Valley Serenade) (1941) med Sonja Henie, John Payne, Glenn Miller and his Orchestra, The Modernaires, Milton Berle og Joan Davis i hovedrollene.
Hundreårskrigen
Første fred: 1360–1369
Prinsen av Wales, nå også fyrste av Aquitaine, la skatt på sine undersåtter for at de skulle betale for krigen i Castilla. Protester kom ikke fra folkene i de områdene som nylig var blitt avgitt til den engelske kronen, fra engelske Gascogne. Før tapet av fransk overherredømme, hadde folkene i Gascogne vært kontrollert av en fjern hertug, men nå ville de engelske ha langt tettere kontroll på dem. Således protesterte greven av Armagnac til sin lensherre, som var kongen av England, men selv før det var mulig for den engelske monarken å svare, hadde greven bedt om innblanding fra Paris.
Chattanooga Choo Choo
Sun Valley Serenade
Den ble først fremført av Tex Beneke, Paula Kelly og The Modernaires, så av Dorothy Dandridge til et akrobatisk dansenummer med The Nicholas Brothers.
Hundreårskrigen
Første fred: 1360–1369
Innledningsvis var ikke Karl V sikker på hvordan han skulle forholde seg til denne bønnen. Om han aksepterte, ville det være jevngodt med å bryte fredsavtalen. Han samrådde med sin advokater og rådgivere. De argumenterte at ettersom Edvard III ikke hadde gjort utvekslingen av avsvergelser, var Aquitaine fortsatt under fransk overhøyhet og Karl V kunne lovlig akseptere bønnen. I 1369 erklærte Karl V av Frankrike krig mot Edvard III under det påskudd at han ikke hadde oppfylt vilkårene i fredsavtalen i Brétigny.
Chattanooga Choo Choo
Plateinnspilling
Sangen ble innspilt 7. mai 1941, for platemerket Bluebird, tilhørende RCA Victor. Innspillingen med Glenn Miller and His Orchestra, RCA Bluebird N-11230-B, ble den første til å bli sertifisert som gullplate 10. februar 1942 for et salg på 1,2 millioner eksemplarer.
Hundreårskrigen
Fransk herredømme under Karl V: 1369–1389
Styret til Karl V opplevde at de engelske ble presset tilbake. Selv om den bretonske krigen gikk i Englands favør i slaget ved Auray, måtte hertugene av Bretagne etter hvert forsone seg med den franske trone. Den bretonske ridder Bertrand du Guesclin, ble en av de mest kjente og suksessfulle franske generalene under hundreårskrigen.
Chattanooga Choo Choo
Plateinnspilling
Innspillingen ble opptatt i Grammy Hall of Fame i 1996.
I Vest-Tyskland
Melodien har blitt brukt to ganger til vesttyske sanger. Begge handler om tog og begge starter med (forskjellige) oversettelser av «pardon me». Den første ble spilt inn på plate i 1947 av Bully Buhlan («Zug nach Kötzchenbroda»).
Hundreårskrigen
Andre fred: 1389–1415
England var også plaget med indre strid i løpet av denne perioden, som opprør på Irland og i Wales som igjen ble fulgt av fornyet grensekrig med Skottland og to adskilte borgerkriger. De irske vanskelighetene fulgte det meste av styret til Rikard II som ikke hadde klart å løse dem på den tiden da han mistet livet og tronen til sin fetter Henrik IV, som tok makten i 1399.
Chattanooga Choo Choo
I Vest-Tyskland
Den andre ble spilt inn på plate av rockmusikeren Udo Lindenberg i 1983 og ble meget populær på grunn av dens politiske innblanding. Tittelen var «Sonderzug nach Pankow». Sangens ironiske tekst rettet en direkte appell til den daværende formann i DDRs statsråd, Erich Honecker. Derfor ble sangen vidt utbredt (skjønt forbudt) i DDR. Den blir sett på som et tidlig bidrag til Berlinmurens fall.
Hundreårskrigen
Andre fred: 1389–1415
Selv om Henrik IV hadde planlagt krigføring i Frankrike, var han ikke i stand til å sette planene i gang i løpet av sin korte tid som konge. I mellomtiden hadde den franske kong Karl VI blitt stadige mer mentalt syk, og det utløste en åpen maktkamp mellom hans fetter Johan den uredde og hans bror Ludvig av Orléans. Etter at Ludvig ble myrdet, tok Armagnac-partiet den politiske makten i opposisjon til Johan. I 1410 søkte begge sider støtte fra de engelske styrkene i den franske borgerkrigen.
Chattanooga Choo Choo
Øystein Sundes instrumentale versjon
Øystein Sunde ga ut en akustisk gitar-basert versjon i september 1981 på musikkalbumet Barkebille boogie. Sunde ga den tittelen «The Cat That Chewed Your New Shoes» som mest sannsynlig er en fonetisk vri på «Chattanooga Choo Choo». Hans gitar er stemt i «G open tuning» (D-G-D-G-H-D).
Hundreårskrigen
Andre fred: 1389–1415
Dette ble fulgt av Owain Glyndŵrs opprør i Wales, et opprør som ikke ble endelig slått ned før i 1415 og faktisk resulterte i delvis walisisk uavhengighet for et antall år. I Skottland førte endringen i styret i England til en rekke hærtokt over grensen som ble slått tilbake med en engelsk invasjon i 1402 og med et nytt tungt nederlag for skottene i slaget ved Homildon Hill. Strid over krigsbyttet fra denne aksjonen mellom Henrik IV og Henry Percy, 1. jarl av Northumberland førte til en langvarig og blodig kamp mellom de to for kontrollen over det nordlige England som resulterte i en nesten total utslettelse av Percy-familien innen 1408. Gjennom hele denne perioden var England også utsatt for gjentatte angrep fra franske og skandinaviske pirater, noe som var ødeleggende for handelen og marinen. Disse problemene utsatte en gjenopptagelse av striden med Frankrike fram til 1415.
Gjenopptakelse av krigen under Henrik V: 1415–1429
Det siste fasen av spenningen som styrket Frankrike mellom 1415 og 1435 er den mest berømte fasen av hundreårskrigen. Det hadde vært lagt planer for å erklære krig helt siden Henrik IV kom på tronen i 1399. Imidlertid var det hans sønn, Henrik V, som til sist ble gitt muligheten. I 1414 avviste han et tilbud fra Armagnac-partiet om å gjenopprette grensene til Brétigny som gjenytelse for hans støtte. Isteden krevde han en tilbakevending til de territoriale forholdene under styret til Henrik II. I august gjorde han landgang med en hær ved Harfleur og erobret byen, skjønt den gjorde motstand lengre enn forventet. Det betydde at på den tiden han kunne marsjere videre, var det meste av årstiden hvor det var mulig å drive krigføring allerede over. Selv om han var fristet til å marsjere direkte mot Paris, valgte han å ta herjingstokt over Frankrike mot engelskokkuperte Calais. I en kampanje som minnet om Crécy, fant han seg snart utmanøvrert og med manglende forsyninger, og måtte stille opp mot en langt større fransk hær i slaget ved Agincourt nord for Somme. Til tross for hans disfavør, var hans seier nær total; det franske nederlaget var katastrofalt med tap av mange av lederne fra Armagnac-partiet. Rundt 40 prosent av den franske adelen ble drept ved Agincourt etter at Henrik beordret at fangene skulle henrettes.
Chattanooga Choo Choo
Andre norske versjoner
Karole og P. E. Pedersen har skrevet norsk tekster. Karoles versjon bærer tittelen «Toget til Sørum». Pedersens versjon heter «Kom og bli med».
Referanser
I Know Why/Chattanooga Choo Choo
Hundreårskrigen
Gjenopptakelse av krigen under Henrik V: 1415–1429
Henriks framgang ble nå stoppet av en skotsk hær på rundt 6000 menn som var kommet til Frankrike. Den 21. mars 1421 knuste en fransk-skotsk styrke, ledet av John Stewart, jarl av Buchan, en langt større engelsk hær i slaget ved Baugé, og hvor den engelske kommandanten Thomas, 1. hertug av Clarence ble drept, dessuten ble de fleste engelske ledere også drept eller tatt til fange. De franske var så takknemlig at Buchan øyeblikkelig ble forfremmet til posisjonen som Connétable de France, middelalderens høyeste militære embete i Frankrike. Kort tid etter slaget ved Baugé døde Henrik V ved Meaux i 1422, og ikke lenge etter døde også Karl VI i Paris. Henrik V barnebarn, den ett år gamle Henrik VI, ble kronet til konge av England og Frankrike, men Armagnacs-partiet forble lojale til Karls sønn, og dermed medlem av huset Valois, Karl VII, og krigen fortsatte i det sentrale Frankrike.
De engelske fortsatte å angripe Frankrike og i 1429 beleiret de den betydningsfulle franske byen Orléans. Et angrep på en engelsk forsyningskonvoi førte til trefningen som i dag er kjent som «slaget om sildene» da John Fastolf i nærheten av den franske byen Rouvray lot sine rundt 300 vogner med forsyninger, hovedsakelig fylt med sild, danne en sirkel rundt sine rundt 1500 bueskyttere og soldater, og slo tilbake et ukoordinert skotsk-fransk angrep på kanskje rundt 4000 menn. Senere det samme året fikk de franske en frelser i form av en bondepike fra Domremy, skjønt hun ble kjent som la Pucelle d’Orléans, «jomfruen av Orléans». Det var Jeanne d’Arc.
Fransk seier: 1429–1453
Ved 1424 havnet onklene til Henrik VI i en krangel om barnets regentskap, og den ene, Humphrey, hertug av Gloucester, gift med Jacoba I av Holland, grevinne av Hainaut, invaderte Nederland for å erobre hennes tidligere besittelser, men det førte ham i direkte konflikt med Filip III, hertug av Burgund.
Ved 1428 var de engelske igjen klare for å fortsette krigen og beleiret Orléans. Deres styrker var ikke tilstrekkelige for å erobre byen, men likevel forble de langt større franske styrkene passive. I 1429 overbeviste Jeanne d’Arc den franske tronarvingen om å sende henne til Orléans, hun hevdet at hun hadde mottatt visjoner fra Gud som befalte henne å drive ut engelskmennene. Hun løftet moralen til de lokale troppene og de angrep de engelske skansene, og tvang dem til å oppheve beleiringen. Inspirert av Jeanne, tok franskmennene flere engelske befestninger langs Loire. I et brev til borgerne av Tournai (i dag i Belgia) den 25. juni 1429 skrev hun: «...Jomfruen vil la dere vite at her, i åtte dager, har hun jaget de engelske ut av alle steder de holdt ved elven Loire ved angrep eller på andre måter: de er døde eller fanger eller mismodige fra å kjempe. Tro hva dere har hørt om jarlen av Suffolk, herren la Pole og hans bror, herre Talbot, Scales, Fastolf; mange flere riddere og ledere enn disse er beseiret.»
Kort tid etter brøt en fransk hær på rundt 8000 menn gjennom den engelske forskansningen med bueskyttere ved Patay med 1500 tungt kavaleri, beseiret en engelsk hær på 3000 menn ledet av John Fastolf og John Talbot, 1. jarl av Shrewsbury. Denne seieren åpnet vegen for den franske tronarvingen til å marsjere til Reims for sin kroning som Karl VII av Frankrike.
Etter at Jeanne d’Arc ble tatt til fange av burgunderne i 1430, senere solgt til de engelske, stilt for kirkerett og henrettet, ble franskmennene oppholdt i forhandlinger. Men i 1435 byttet burgunderne under Filip III side, signerte traktaten i Arras og reiste tilbake til Paris og til kongen av Frankrike. Burgunds allianse forble ustadig og uberegnelig, men deres fokus på å ekspandere sine besittelser inn i Nederlandene ga dem liten energi til å delta i krigshandlingene i Frankrike. De lange periodene med våpenstillstand som markerte krigen, ga Karl tid til å reorganisere hæren og regjeringen, erstatte sine føydale soldater med en mer moderne og profesjonell hær som kunne utnytte sin tallmessige overlegenhet, og til å sentralisere den franske staten.
En gjentagelse av Du Guesclins kampstrategi med delvis å unngå direkte slag betalte seg og franskmennene kunne gjenerobre by etter by. Ved 1449 hadde de franske gjenerobret Rouen, og i 1450 hadde greven av Clermont og Arthur de Richemont, jarl av Richmond, av den franske Montfort-familien og den framtidige Arthur III, hertug av Bretagne, nådd fram til en engelsk hær som forsøkte å hjelpe Caen i slaget ved Formigny, og beseiret den. Den engelske hæren ble angrepet fra flanken og bakfra av Richemonts styrker rett før de holdt på å beseire Clermonts hær. De franske dro videre og erobret Caen den 6. juli og deretter Bordeaux og Bayonne i 1451.
Forsøket fra John Talbot på å gjenerobre Gascogne, selv om de innledningsvis var ønsket velkommen av de lokale, ble kunst av Jean Bureau, leder av det franske artilleri, og hans kanon i slaget ved Castillon i 1453 hvor Talbot ledet en engelsk-gascognsk styrke på rundt 9 000 menn i et frontalangrep på en fransk forskanset leir med rundt 10 000 menn. De engelske fikk et tap på rundt 4000 som ble drept eller tatt til fange mot rundt 100 av de franske. Talbots hest ble drept av en kanonkule og han ble liggende fast under den inntil en franskmann gjenkjente ham og drepte ham med en håndøks. Talbots død, og den påfølgende gjenerobringen av Bordeaux tre måneder senere, førte til at hundreårskrigen ble avsluttet. Slaget ved Castillon ble det siste.
Betydning
Krigføringen forandret seg stort under hundreårskrigen. Alt fra våpen som ble brukt, militære taktikker, hærstrukturer til selve definisjonen på krig, ble endret. Det skjedde delvis grunnet krigens krav, delvis til teknologiutviklingen, og delvis grunnet lærdommer som krigføringen ga. Hundreårskrigen utfordret også det godt etablerte middelaldersamfunnet. Den tradisjonelle, føydale krigføringen, basert på pansrede ryttere, ble åpenbart mot slutten av krigen at det ikke lenger fungerte. Pansrete ryttere ble utjevnet av langbuer, og senere av langdistansevåpen som geværer og kanoner, og stasjonære forsvarsposisjoner bemannet med soldater, hvilket hjalp engelskmennene til seirer ved Crécy og Agincourt. Ved å lære av skottene, begynte engelskmennene å benytte lett pansret kavaleri, senere kalt for dragoner — med ryttere som steg av hestene før slaget. Mot slutten av krigen var det kostbare, langvarig trente tunge kavaleriet gradvis avviklet, og til sist også ridderne som militær styrke og adelen som politisk kraft.
Krigen stimulerte også nasjonalistiske følelser. I det herjete Frankrike vekket krigen en nasjonalfølelse hos innbyggerne. Krigen og nasjonalismen førte i Frankrike til en raskere omforming fra et føydalt monarki til en mer sentralisert stat. Konflikten ble ikke utelukkende en kamp mellom de engelske og franske kongene, men også mellom det franske og engelske folk. Det var stadige rykter i England om at franskmennene ville invadere og ødelegge deres levevis og språk. Nasjonalfølelsene som oppsto fra slike rykter forente begge nasjonene. Hundreårskrigen kom til avslutte fransk som språk i England og som hadde tjent som hovedspråket hos de herskende klasser i England siden den normanniske erobringen og fram til rundt 1362.
Ettermæle og virkning
Svartedauden, og gjentakende utbrudd av byllepest, og omfattende krigføring kom samlet til å minske befolkningen i Europa på 1300- og 1400-tallet. Eksempelvis Frankrike som hadde en befolkning på rundt 17 millioner var ved slutten av hundreårskrigen blitt minsket til halvparten. En del regioner var påvirket mer enn andre. Normandie mistet tre fjerdedeler av sin befolkning i løpet av krigen. I regionen i og rundt Paris ble befolkningen mellom 1328 og 1470 redusert med minst to-tredjedeler.
Forskeren Ben Lowe (1997) har argumentert at opposisjon mot krigen bidro til å forme Englands politiske kultur i tidlig moderne tid. Selv om talsmenn mot krigen og for fred generelt ikke klarte å påvirke historiens gang i sin tid, hadde de en betydning i det lange løp. England viste avtagende entusiasme for en konflikt som ikke var bestemt av nasjonale interesser, og som kun skapte tap som følge av de økonomiske byrdene som konflikten påførte. Sammenligning med dette var analysene av britiske kostnader-fordeler opp med de franske holdninger, gitt at begge nasjonene led under svake ledere og udisiplinerte soldater, forsto det franske folket at krigføring var nødvendig for å forvise utlendinger som okkuperte deres hjemland. I tillegg fant de franske kongene alternative måter å finansiere krigen; merverdiskatt, degradere myntene, og var mindre avhengige av England på utskrivning av skatter som ble vedtatt av de nasjonale myndighetene. De engelske krigsmotstanderne hadde således mer å arbeide med enn de franske.
Historikeren Donald Matthew (2005) har argumentert at for England ble middelalderens krig mot Frankrike ikke utkjempet for å bevare kongedømmets uavhengighet, men for å beholde det engelske fotfestet på det europeiske kontinentet. Kun da de engelske ambisjonene ble endelig stoppet, søkte England kompensasjon ved å vende seg mot Den nye verden i Amerika, og kun etter at det britiske imperiet var endelig tapt, begynte England igjen å vende sin oppmerksomhet tilbake til Europa.
Tarbes
Tarbes er en kommune i departementet Hautes-Pyrénées i regionen Occitanie sør i Frankrike. Tarbes er préfecture (administrasjonsby) i departementet og ligger der elven Échez munner ut i Adour, og er en del av den historiske regionen Gascogne. Byen har det nest største storbyområdet i Midi-Pyrénées med 110 000 innbyggere.
Byen er sete for Tarbes-et-Lourdes bispedømmet.
Sør for byen ligger pilegrimsbyen Lourdes, og litt lenger sør ligger grensen til Spania.
New Zealand under Sommer-OL 1952
New Zealand under Sommer-OL 1952. Femten sportsutøvere fra New Zealand deltok i fem sporter, friidrett, roing, svømming, sykling og vektløfting under Sommer-OL 1952 i Helsingfors. New Zealand kom på delt 24.-plass på den uoffisielle medaljestatistikken med en gull- og to bronsemedaljer.
Tarbes
Tour de France
Tarbes har flere ganger vært start- eller målby for etapper i sykkelrittet Tour de France. Byen var startby for 17. etappe i 1993, 16. etappe i 1995, 14. etappe i 2001 og for 11. etappe i 2006. Byen var målby for 9. etappe i 2009.
Befolkningsutvikling
Antall innbyggere i kommunen Tarbes
Týr
Týr er et band fra Færøyene som ble dannet i 1998. De blander folkeinspirert musikk med heavy metal hvor de også synger på både færøysk, engelsk og dansk (med færøysk/nordisk uttale).
Historie
Bandet Týr ble dannet i 1998 da Heri Joensen møtte en gammel venn han hadde spilt i band med før, Kári Streymoy. De møttes på en fest i København i Danmark. Joensen foreslo at de skulle ta en jam sammen en dag. Først var Streymoy tvilende, men takket senere ja til tilbudet. De fikk senere med seg enda en gammel venn, bassisten Gunnar H. Thomsen.
De begynte snart å lage egen musikk inspirert av tradisjonell færøysk musikk og norrøn mytologi, men også av band som Iron Maiden og Dream Theater. Navnet tok de fra den nordiske krigsguden, Tyr, og fra albumet med samme navn av Black Sabbath.
Heri og Gunnar hadde i tenårene spilt i et band som het Cruiser, hvor Kári også hadde vært innom. Dette bandet endret senere navn til Wolfgang. Ingen av disse to bandene ga ut noen plater, selv om bandet besto helt frem til 1997, noe som var lenge nok til å spille inn en rekke sanger som - ifølge Heri - er "stort sett klar til og utgis".
Týr lager musikk inspirert av norrøn mytologi og folkemusikk fra Færøyene mikset med heavy metal, en stil som kalles kalles viking metal. Heri Joensen forklarer det på denne måten: «Týrs musikalske misjon er rive ned veggene som er reist mellom alle former for metallmusikk som har kommet i de senere år: Power-, doom-, black-, progressiv-, gothisk-, viking-, folk-, etnisk- og episk metal. Vegger og merkelapper gjør ingenting, men folk fyller dem med sine fordommer.»
Etter en rekke med konserter og TV-opptredelser, endte det med at albummet Eric the Red ble Færøyenes mestselgende album. Etter dette bestemte plateselskapet (Napalm Records) seg for å gi det ut i flere land.
Musikalsk stil
Týr er kjent for sin vikinginspirerte musikk, noe som er grunnen til at de betegnes som et viking metal-band. De har spilt inn coverversjoner av flere oldnordiske viser og kvad, som den færøyske Ormurin langi, den islandske Sigurdskvadet og den oldnordiske vise Ramund hin Unge. Bandets selvkomponerte musikk, som hovedsakentlig skrives av forsanger Heri Joensen, bærer generelt sett et stort preg av progressiv metall, med komplekse strukturer og alternative tempo.
Bandmedlemmer
Det har vært en del utskiftinger av bandmedlemmer gjennom årene Týr har vært aktive. Sanger Pól Arni Holm og gitarist Jón Joensen (Heris bror) var med i bandet, men forlot etter at bandets første album, How Far to Aasgard var utgitt. Disse ble da erstattet med Terji Skibenæs på gitar og i en kort overgangsperiode deltok Karis bror, Allan Streymoy, på vokal. Sistnevnte nådde blant annet å være med på utgivelsen av CD-singelen Ólavur Riddararós. Da Allan forlot bandet, overtok Heri som forsanger og bandet fikk dermed sin nåværende lineup. Det var også nå den hittil største suksessen kom, med plata Eric the Red.
Terji Skibenæs forlot bandet en stund, og ble erstattet av den islandske gitaristen Ottó P. Arnarson, men etter en tid vendte Terji tilbake til bandet.